**НАСТАВНО-НАУЧНОМ ВЕЋУ**

***Предмет:*** *Предлог прерасподеле буџетских места на нивоу установе*

На основу *Препоруке Министарства просвете Републике Србије* број 612-00-01323/2025-06 од 27. 10. 2025. године, којом се високошколске установе позивају да преиспитају услове за упис виших година студија и прилагоде их околностима у којима се одвијао процес наставе и учења, као и на основу *Правилника о основним академским студијама Филозофског факултета* и релевантних одредаба *Закона о високом образовању*, Колегијум Филозофског факултета подноси

**ПРЕДЛОГ ОДЛУКЕ**

**о расподели преосталих буџетских места на нивоу установе**

Предлаже се да Наставно-научно веће донесе одлуку којом се уређује расподела преосталих буџетских места на нивоу установе, након окончања редовног рангирања за стицање буџетског статуса.

Преостала буџетска места која нису попуњена по завршетку рангирања по студијским програмима расподељују се студентима који:

1. нису стекли буџетски статус у оквиру почетног рангирања,
2. испуњавају услов за упис у наредну годину студија, односно имају минимум 37 ЕСПБ сходно *Правилнику о основним академским студијама*,
3. не прелазе укупан број буџетских места одобрен Филозофском факултету решењем Министарства просвете.

***Образложење:*** Након затварања ранг-листа по студијским програмима, на нивоу установе су преостала буџетска места која нису попуњена. С обзиром на то да је одређен број студената испунио услов за упис у наредну годину са најмање 37 ЕСПБ, а не налази се у буџетском статусу, предлаже се да им се, ради пуне искоришћености буџетских капацитета, равноправности студената и поштовања укупаног броја буџетских места одобреног решењем Министарства, омогући упис у статусу студената који се финансирају из буџета Републике Србије.

У Нишу,

17. 11. 2025.

Продекан за наставу

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Драгана Јовановић